На основу члана 32. Закона о локалној самоуправи (''Службени гласник РС'' , број 129/07...47/2018), члана 11. Закона о финансирању локалне самоуправе (''Службени гласник РС'' број 62/2006...96/17) и члана 37. Статута Града Ниша (''Службени лист Града Ниша'', број 88/2008 и 143/16),

Скупштина Града Ниша, на седници од \_\_\_\_\_\_ 2018. године, донела је

ОДЛУКУ О ИЗМЕНИ

ОДЛУКЕ О ЛОКАЛНИМ КОМУНАЛНИМ ТАКСАМА

Члан 1.

У Одлуци о локалним комуналним таксама („Службени лист Града Ниша“, бр.102/14, 90/15, 148/16 и 138/2017), у Тарифном броју 6., мења се тачка 2. и гласи:

„У централној и екстра зони није дозвољено коришћење слободних површина за кампове, постављање шатора или друге објекте привременог коришћења, осим простора у парку ''Чаир'', простора ''Нишке тврђаве'' и у парку „Свети Сава““.

Члан 2.

Ова Одлука ступа на снагу oсмог дана од дана објављивања у Службеном листу Града Ниша.

Број: \_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_године

**СКУПШТИН**А **ГРАДА НИША**

Председник,

Мр Раде Рајковић

О Б Р А З Л О Ж Е Њ Е

1. ЗАКОНСКИ ОСНОВ

Законски основ за доношење ове одлуке јесте члан 11. став 1. Закона о финансирању локалне самоуправе (''Службени гласник РС'', број 62/06...96/17) којим је регулисано да скупштина јединице локалне самоуправе може уводити таксе за коришћење права, предмета и услуга, а чланом 6. истог закона регулисано је да су локалне комуналне таксе изворни приходи јединице локалне самоуправе остварени на њеној територији и приход су буџета града.

Чланом 37. став 1. тачка 7. Статута Града Ниша утврђена је надлежност Скупштине Града Ниша за доношење прописа и других општих аката.

1. РАЗЛОЗИ ЗА ДОНОШЕЊЕ ОДЛУКЕ

У складу са одредбама Закона о финансирању локалне самоуправе, Град Ниш је донео Одлуку о локалним комуналним таксама („Службени лист Града Ниша“ бр.102/14, 90/15, 148/16 и 138/2017).

Тарифним бројем 6. прописан је начин утврђивања и плаћања локалне комуналне таксе за коришћење слободних површина за кампове, постављање шатора или други објекти привременог коришћења. Тачком 2. наведеног тарифног броја прописано је да у централној и екстра зони није дозвољено коришћење слободних површина за кампове, постављање шатора или друге објекте привременог коришћења, осим простора у парку ''Чаир'' и простора ''Нишке тврђаве''.

У складу са иницијативом Секретаријата за инспекцијске послове, овом изменом се омогућава постављање кампова, шатора и других објеката привременог коришћења и на простору парка „Свети Сава“.

1. ОЧЕКИВАНИ ЕФЕКТИ

Ефекти који се очекују од доношења ове Одлуке се огледају у повећању буџетских прихода од локалне комуналне таксе за коришћење слободних површина за кампове, постављање шатора или други објекти привременог коришћења за објекте који се буду постављали на простору парка „Свети Сава“.

1. СРЕДСТВА ЗА СПРОВОЂЕЊЕ ОДЛУКЕ

За спровођење Одлуке није потребно ангажовање додатних средстава из буџета града.

СЕКРЕТАРИЈАТ ЗА ЛОКАЛНУ ПОРЕСКУ АДМИНИСТРАЦИЈУ

ОВЛАШЋЕНО ЛИЦЕ ПО

ОВЛАШЋЕЊУ НАЧЕЛНИКА ГРАДСКЕ УПРАВЕ

\_\_\_\_\_\_\_\_\_\_\_\_\_\_\_\_\_\_\_

Зоран Албијанић

ЧЛАНОВИ И ТАРИФНИ БРОЈЕВИ

ОДЛУКЕ О ЛОКАЛНИМ КОМУНАЛНИМ ТАКСАМА КОЈИ СЕ МЕЊАЈУ

**Тарифн**и **број 6.**

Локална комунална такса за коришћење слободних површина за кампове, постављање шатора или други објекти привременог коришћења утврђује се по 1м2 коришћеног простора, у дневном износу и тo:

|  |  |
| --- | --- |
| З О Н А | ИЗНОС У ДИН. |
| централа и екстра зона | 20 |
| I зона | 15 |
| II зона | 10 |
| III зона | 10 |
| IV зона | 10 |
| V зона | 10 |

Напомена:

1) Локална комунална такса за коришћење слободних површина за кампове, постављање шатора или друге објекте привременог коришћења решењем утврђује и наплаћује управа надлежна за утврђивање, наплату и контролу изворних прихода локалне самоуправе по добијању одобрења од надлежних општинских управа градских општина. Одобрење обавезно садржи, поред локације и трајања заузећа, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

2) У централној и екстра зони није дозвољено коришћење слободних површина за кампове, постављање шатора или друге објекте привременог коришћења, осим простора у парку ''Чаир'' и простора ''Нишке тврђаве''.

3) Обвезници локалне комуналне таксе решењем утврђену таксену обавезу плаћају у року од 15 дана од дана уручења решења о утврђивању обавезе.

4) Локална комунална такса за коришћење слободних површина за кампове, постављање шатора или друге објекте привременог коришћења не плаћа се за концерте хуманитарног карактера и културне манифестације под покровитељством Града Ниша.

3) Обевзници локлане комуналне таксе из овог тарифног броја дужни су да приликом подношења захтева за издавање одобрења за заузеће јавне површине доставе уверење надлежне управе о измиреним обавезама за претходни период заузећа.